L 56/6 Jurnalul Oficial al Uniunii Europene 28.2.2009 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 27 noiembrie 2008 privind încheierea Acordului între Comunitatea Europeană și Guvernul Republicii Populare Chineze privind precursorii de droguri și substanțele folosite frecvent la fabricarea ilicită a stupefiantelor sau substanțelor psihotrope (2009/166/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză, având în vedere propunerea Comisiei, întrucât: (1)  Comunitatea ar trebui să intensifice controalele la livrările de precursori din Republica Populară Chineză, dat fiind riscul deturnării acestora în scopul fabricării ilicite de droguri de sinteză în Comunitate. (2)  La 27 iunie 2006, Consiliul a autorizat Comisia să negocieze cu Guvernul Republicii Populare Chineze un acord privind precursorii de droguri şși substanțele folosite frecvent la fabricarea ilicită a stupefiantelor sau substanțelor psihotrope („acordul”). În urma negocierilor, textul acordului a fost convenit la 13 martie 2008. (3)  Este oportună autorizarea Comisiei de către Consiliu pentru a aproba, în consultare cu un comitet special numit de Consiliu, modificări în numele Comunității în cazul în care acordul prevede adoptarea acestora de către Grupul mixt de urmărire. O astfel de autorizare trebuie, cu toate acestea, să se limiteze la modificarea anexelor la acord, în măsura în care modificarea priveşte substanțe care fac deja obiectul legislației comunitare privind drogurile şi precursorii de droguri. (4)y Acordul ar trebui să fie aprobat, DECIDE: Articolul 1 Se aprobă în numele Comunității Acordul între Comunitatea Europeană şși Guvernul Republicii Populare Chineze privind precursorii de droguri şși substanțele folosite frecvent la fabricarea ilicită a stupefiantelor sau substanţelor psihotrope. Textul acordului se atașează la prezenta decizie. Articolul 2 (1) Comisia, asistată de reprezentanți ai statelor membre, reprezintă Comunitatea în cadrul Grupului mixt de urmărire înființat în temeiul articolului 9 din acord.